**Изх. № 0800-1153/09.04.2024г.**

**ДО**

**ОБЩИНСКИ СЪВЕТ**

**АКСАКОВО**

**Д О К Л А Д Н А З А П И С К А**

от инж.Атанас Стоилов – Кмет на Община Аксаково

**ОТНОСНО:**  Отпускане на безлихвен заем на Сдружение с нестопанска цел „Местна инициативна рибарска група "Варна - Белослав – Аксаково" за осъществяване на дейностите по проект „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие на МИРГ "Варна - Белослав – Аксаково“ по процедура № BG14MFOP001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Програмата за морско дело, рибарство и аквакултури 2021-2027 г. (ПМДРА)

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Община Аксаково е учредител и член на Управителния съвет на Сдружение с нестопанска цел „Местна инициативна рибарска група (МИРГ) „Варна, район Аспарухово-Белослав-Аксаково“.

Сдружението има подадено проектно предложение № BG14MFOP001-3.001-0007, с наименование Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие на МИРГ "Варна - Белослав – Аксаково" по процедура № BG14MFOP001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Програмата за морско дело, рибарство и аквакултури 2021-2027 г. (ПМДРА).

Финансова помощ по процедурата се предоставя за извършване на дейности по изграждане на капацитет и подготвителни действия в подкрепа на разработването и бъдещото изпълнение на стратегиите, които допринасят за развитието на общностите, занимаващи се с рибарство и производство на аквакултури, в крайбрежните и вътрешните райони на страната и по поречието на р. Дунав. Чрез партньорства между заинтересованите страни се цели да бъдат намерени решения на основни проблеми и предизвикателства, свързани с риболовния натиск върху запасите, повишаване на имиджа на рибовъдството, ниската доходност на населението в рибарските райони, напредналата възраст на работната сила и застаряване на населението, задържане на младите хора на територията на рибарските райони и справяне с екологичните предизвикателства. Подкрепата ще повиши качеството на живот на населението в общностите, зависими от рибарството и аквакултурите.

През изминалият програмен период 2014-2020г. чрез финансиране от Стратегията за ВОМР на МИРГ "Варна - Белослав – Аксаково", община Аксаково реализира 6 проекта, чрез които се подобри средата на живот на територията на община Аксаково като част от МИРГ „Варна, Район Аспарухово - Белослав – Аксаково“, чрез обновяване и ремонт на техническата инфраструктура, създаване на условия за повишаване на капацитета на местната общност за морския, природния и културен потенциал на територията и интегрираното използване на морските ресурси - син растеж.

При реализацията на проектните дейности по мярка BG14MFPR001-3.001 - „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” не са предвидени авансови и междинни плащания. Сдружението не разполага с достатъчен финансов ресурс за изпълнението на проекта и има необходимост от осигуряване на заемен финансов ресурс в размер на 11 000 лв..

За да бъдат изпълнени дейностите по проекта и разплатени всички разходи, е необходимо Община Аксаково да предостави безлихвен заем на Сдружение с нестопанска цел „Местна инициативна рибарска група (МИРГ) „Варна, район Аспарухово-Белослав-Аксаково“ в размер на 11 000 лв. за срок: до 30 дни след възстановяване на средствата от Държавен фонд „Земеделие“.

Във връзка с гореизложеното, предлагам на Общински съвет – Аксаково, следното:

**ПРОЕКТО – РЕШЕНИЕ**

На основание: чл. 21, ал. 1, т. 10 от Закона за местното самоуправление и местната администрацияи чл.104, ал.1, т.5 и ал.4 от Закона за публичните финанси, Общински съвет - Аксаково реши:

1. Община Аксаково да предостави безлихвен заем на „Местна инициативна рибарска група (МИРГ) „Варна, район Аспарухово-Белослав-Аксаково“ в размер на 11 000 лв. (единадесет хиляди лева), за срок до 30 дни след възстановяване на средствата от Държавен фонд „Земеделие“ по сметка на Сдружение с нестопанска цел „Местна инициативна рибарска група "Варна - Белослав – Аксаково", за изпълнението на проект с наименование „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие на МИРГ "Варна - Белослав – Аксаково"“ по процедура № BG14MFOP001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Програмата за морско дело, рибарство и аквакултури 2021-2027 г. (ПМДРА)

**С уважение,**

**ИНЖ.АТАНАС СТОИЛОВ**

*Кмет на Община Аксаково*

*Съгласували:*

*Руска Илиева*

*Ирина Добрева*

*Изготвил: Н. Петрова*